O primă trăsătură care mă definește este motivația și dedicarea pe care o am în tot ceea ce îmi propun să fac. De cele mai multe ori, a duce lucrurile până la capăt reprezintă o obligație etică pentru mine. Nu pot abandona idei, planuri sau proiecte doar pentru că au devenit prea dificile sau plictisitoare. Buna organizare, dar și planificarea exactă a taskurilor reprezintă un aspect important care îmi alimentează această voință puternică. Această voință puternică face posibilă dăruirea, însă de multe ori poate aduce și aspecte negative. Faptul că de cele mai multe ori apăr idei și principii fără încetare, dorindu-mi de fiecare dată să mi se dovedească în mod clar și concludent că sunt greșite poate duce la o anumită inflexibilitate și la un spirit critic exagerat.

O altă trăsătură care mă caracterizează este onestitatea. Am încredere în fapte mai mult decât în idei sau opinii abstracte. A fi sincer este aspectul pe care îl apreciez cel mai tare la orice persoană, iar în cele mai multe situații, chiar dacă este cerut sau nu, sunt sinceră cu ceilalți. A spune adevărul tău va duce la o stabilitate atât interioară pentru că ești corect față de tine, cât și exterioară întrucât vei fi corect și față de ceilalți. Acest aspect de cele mai multe ori mă angajează în multe roluri care implică responsabilitate și devotament. Pe de o parte, o persoană onestă va câștiga mereu încrederea celor din jur, însă, pe de altă parte, sinceritatea și franchețea pot fi corelate cu lipsa de empatie. A spune lucrurilor pe față poate fi dur sau chiar nepotrivit în unele momente, astfel multe persoane pot menține o anumită distanță față de oamenii onești considerându-le impasibile.

Flexibilitatea sau adaptabilitatea este o altă caracteristică definitorie personalității mele, acest aspect fiind, de fapt, un element asociat gândirii multilaterale și a înțelegerii, respectiv a acceptării lumii într-un mod sistematic. A fi echilibrat în toate aspectele vieții poate fi o adevărată provocare, reprezentând un scop pentru orice persoană. În opinia mea, a fi adaptat la situații cât mai diverse întâlnite în viața de zi cu zi înseamnă a fi deschis constant la lucruri noi. Dorința de a explora, curiozitatea pe care o am, mă determină să nu îmi creez așteptări sau să îmi formez prejudecăți. Îmi place să ies din zona de confort, fiind de părere că exact cele mai frumoase amintiri, cele mai mari realizări sunt cele în care mi-am depășit limitele și am explorat noi direcții sau am căutat soluții atipice unor probleme imposibil de rezolvat la prima vedere.

O trăsătură care mă definește este persuasivitatea de care dau dovadă atunci când trebuie să îmi impun punctul de vedere. De cele mai multe ori, argumentele pertinente, analogiile și alte procedee, mă ajută să fac pe oricine să înțeleagă atât faptul că am dreptate, cât și de ce am dreptate. Influența pozitivă a acestei trăsături este dată de faptul că de cele mai multe ori, știu cum să procedez în așa fel încât, în cadrul unei discuții contradictorii, argumentele mele să fie sistematic dezvoltate și astfel, apelând, uneori, la niște analogii triviale, reușesc să-mi impun punctul de vedere în majoritatea discuțiilor sau dezbaterilor la care particip. Un aspect negativ al acestei trăsături ar putea fi reprezentat de folosirea ei, în scopul inducerii unei idei greșite, false, idee pe care reușesc să o impun datorită slabei pregatirii a interlocutorului meu pe respectivul subiect. Un alt aspect negativ este reprezentat de faptul că această trăsătură nu îmi permite să dau dreptate cuiva, când eu cred că persoana respectivă nu o are, unele persoane neputând să accepte faptul că nu au dreptate.

O altă trăsătură ce îmi influențează semnificativ viața este perseverența de care dau dovadă atunci când îmi propun un obiectiv, indiferent cât de greu ar părea acesta de realizat. În general, încerc să-mi stabilesc obiective realizabile, însă nu ușoare și de fiecare dată, din momentul în care au fost stabilite reprezinta o prioritate pentru mine, și de cele mai mult ori, doresc sa le îndeplinesc cât mai rapid cu putință și cât mai bine. În comunicarea cu cei din jur, consider că această trăsătură m-a ajutat în primul rând prin faptul că datorită ei am reușeam uneori să ajung să comunic cu cercuri mai extinse de persoane, acest aspect plus îndeplinirea obiectivului stabilit m-au ajutat să-mi clădesc un nume și o reputație, astfel facilitând comunicare cu un număr mai mare de persoane. Aspectele negative, sunt și ele prezente, de multe ori obiectivele pe care mi le stabileam se suprapuneau cu obiectivele altora, astfel pe lângă mulți prieteni, câștigați datorită acestei trăsături, am ajuns să am și dușmani, persoane cu care de multe ori am concurat pentru același loc/funcție și care nu au înțeles ideea competiției, și motivul pentru care exista această competiție, astfel comunicarea fiind .

Nu în ultimul rând, mă consider o persoană empatică deoarece încerc să-i ajut cât mai mult pe ceilalți și de multe ori pun problemele altora mai presus de problemele mele, întrucât consider că persoana respectivă are mai multă nevoie de ajutorul meu, decât am eu nevoie de acel timp, la acel moment. Un avantaj o reprezintă desigur, faptul că datorită acestui aspect am reușit să fiu o persoană plăcută și să-mi fac mulți prieteni de-a lungul timpului, ajutând tot timpul persoanele care au nevoie de ceva ce eu le puteam oferi. Aspectele negative sunt date de faptul ca unele persoane au încercat și deseori au reușit să profite de această empatie pe care o manifest, astfel încât uneori am fost mai rezervat în a comunica cu cineva, întrucât mă temeam că această persoană vrea doar să profite de mine.

O trăsătură care mă definește este perseverența. Astfel consider că sunt o persoană care atunci când își propune un obiectiv lucrează îndeajuns de mult pentru a-l obține. În general încerc să-mi fixez obiective realizabile, dar care să ridice și un nivel de dificultate.

Consider că acest lucru mă ajuta în comunicarea cu celelalte persoane deoarece așa ajung să ies din zona de confort și să vorbesc cu cercuri mai mari de persoane, iar datorită acestui lucru am reușit să-mi conturez caracterul și imaginea, lucru care duce la facilitatea de a conversa cu un număr mai mare de persoane. Aspectele negative ale acestei trăsături sunt deseori obiectivele care nu sunt realizabile și astfel ajung sa investesc o parte importantă din timpul meu, iar de multe ori rezultatul ramane doar sub forma de învățătură pentru mine. De asemenea aceasta trasatura aduce după sine și asa-zisi dușmani, aduce acei oameni care nu doresc să te vadă reușind deoarece ei își urmăresc doar scopurile proprii.

O altă trăsătură ar fi altruismul. Consider că sunt o persoană care îi ajută mereu pe cei din jurul său fără a aștepta ceva la schimb. Consider că acest lucru mă ajuta în relația cu celelalte persoane deoarece de multe ori ajung să cunosc mai bine persoanele din jurul meu. De asemenea deseori ajung să fiu pus în situația unei persoane pe care o ajut și așa îmi reamintesc că viața nu trebuie privită doar din punctul meu de vedere, ci că și alții pot avea perspective diferite asupra unei situații. Pe de altă parte, din cauza altruismului pot să fiu de multe ori folosit de către persoanele din jurul meu, însă astfel am ajuns să-mi cunosc adevărații prieteni și am învățat să prețuiesc un astfel de om.

Nu în ultimul rând, consider că o altă trăsătură pe care o am este optimismul. Sunt o persoană care este, cred că, puțin prea optimistă. Acest lucru mă ajută în orice situație deoarece sunt capabil de a privi partea plină a paharului. O parte bună a acestei trăsături este faptul că deseori o să am o părere mai bună despre o persoană, iar deseori mi s-a întâmplat să leg prietenii bune cu anumite persoane pe care alții poate că nici nu le-ar fi considerat o posibilitate. Totodată se poate ca această trăsătură să-mi ridice așteptările prea mult, iar mai apoi să ajung să fiu profund dezamăgit de rezultate.

În rolul de profesor va fi al doilea profil. Trăsăturile sale sunt: perseverența, persuasivitatea și empatia.

În cadrul relației cu elevii, persuasivitatea și empatia sunt trăsăturile ce vor defini un profesor capabil să înțeleagă necesitățile elevilor. De asemenea perseverența va ajuta la o bună performanță academică a elevilor.

În relația cu colegii profesori, empatia este trăsătura ce îl va ajuta la integrarea în cadrul corpului profesoral, fiind capabil să creeze relații durabile cu colegii. Perseverența va aduce după sine realizări care îl vor face să câștige respectul celorlalte cadre didactice. Persuasivitatea poate facilita materializarea ideilor, definind o persoană care să aducă gândurile oamenilor la un numitor comun.

Relația cu directorul va fi una bună. Empatia și perseverența îl vor ajuta să urmărească interesele instituției conduse de director, astfel remarcându-se între angajați. Persuasivitatea îl va ajuta să își expună mereu punctul de vedere și să încerce să se facă auzit.

Relația cu părinții este tot timpul una mai specială. În cadrul acestei relații va fi ajutat de perseverență, deoarece părinții vor sesiza că atât profesorul, cât și ei au interese comune. Empatia îi va permite să aibă o mai bună comunicare cu aceștia, iar persuasivitatea îi va menține pe părinți angrenați în procesul educațional al copiilor lor.

În dezvoltarea situației următoare vom presupune că: un elev a luat o notă mică, iar părintele este nemulțumit, cere explicații.

În primul rând persuasivitatea îl va ajuta să facă părintele să înțeleagă că evaluarea respectivă a fost realizată în urma unei lucrări de control susținute de întreaga clasă, printre care și elevul al cărui părinte este nemulțumit. Îi va explica că în urma corectării după un barem pus la dispoziție elevilor, după lucrare, acesta a obținut numărul de puncte aferent notării. Pentru întărirea deciziei, îi va comunica părintelui posibilitatea contestării evaluării.

Empatia îl va ajuta la calmarea eventualei stări nervoase a părintelui, îi va comunica faptul că înțelege dorința comună a părinților, anume un parcurs școlar deosebit al copiilor lor și îl va asigura că aceasta este și dorința lui. De asemenea, îi va propune diferite soluții pentru pregătirea suplimentară a elevului.

Nu în ultimul rând, perseverența îl va determina să nu cedeze presiunii exercitate de părinte și va lucra cu acesta, pentru a găsi soluția problemei. Astfel, își îndeplinește obiectivul de a trata toți elevi în mod egal.